ΚΟΛΟΜΒΙΑ

18 Ημέρες – 16 Νύχτες
Κουλτούρα & Αρχαιολογία
Αρχαίοι πολιτισμοί και πόλεις που παραμένουν αναλλοίωτες στο χρόνο και μαγεύουν τον επισκέπτη. Η παλιά πόλη της Καρταχένα, γνωστή μέσα από τις περιγραφές του Μαρκέζ, σας περιμένει για ατέλειωτες βόλτες. Η “Χαμένη Πόλη” (Ciudad Perdida) σας φέρνει πιο κοντά με τον περιπατητή που κρύβετε μέσα σας. Ταξιδέψτε στην έρημο La Guajira, νιώστε το δέος απέναντι στα επιβλητικά αγάλματα του San Agustín, παρατηρήστε τις φάλαινες στον Ειρηνικό ωκεανό και φυσικά επιδιώξτε γευστική δοκιμή του περίφημου κολομβιανού καφέ. Μην παραλείψετε ακόμη – αν είστε λάτρης της τέχνης – να επισκεφθείτε το Μουσείο Μποτερό με έργα – δωρεές του ίδιου του καλλιτέχνη αλλά και αριστουργήματα των Πικάσο, Μονέ, Σαγκάλ, Ρενουάρ, Μιρό. Αν πάλι είστε φυσιοδίφης, το εθνικό πάρκο της Tayrona (Tayrona National Natural Park) είναι ένας ‘ύμνος’ στην οικολογία και την βιοποικιλότητα.

1η Ημέρα: Άφιξη στην Μπογκοτά

Συγκέντρωση στο αεροδρόμιο και πτήση μέσω ενδιάμεσου σταθμού για την Μπογκοτά .Άφιξη στο αεροδρόμιο El Dorado της Μπογκοτά και ύστερα από τον έλεγχο των διαβατηρίων και την παραλαβή των αποσκευών μας, μεταφορά στο ξενοδοχείο για ξεκούραση.  Η Μπογκοτά (Bogotá) είναι η πρωτεύουσα και μεγαλύτερη πόλη της Κολομβίας, χτισμένη στις Άνδεις σε υψόμετρο περίπου 2.600 μέτρων. Πρόκειται για μια ζωντανή μητρόπολη που συνδυάζει τη σύγχρονη ζωή με την πλούσια ιστορία και την αποικιακή κληρονομιά.Αφού τακτοποιηθούμε στα δωμάτια, θα έχουμε ελεύθερο το υπόλοιπο της βραδιάς για μια πρώτη γνωριμία με την πόλη.
2η Ημέρα: Μπογκοτά – Ξενάγηση πόλης

Πρωινό και ξεκινάμε την περιήγηση πόλης με το ιστορικό κέντρο της Μπογκοτά γνωστό ως “La Candelaria”. Θα επισκεφτούμε το Μουσείο Χρυσού, όπου παρουσιάζονται περίπου 34.000 κομμάτια προϊσπανικού χρυσού και περισσότερα από 5.000 προκολομβιανά αντικείμενα. Στην συνέχεια, θα επισκεφθούμε το Casa de la Μoneda και το Donación Botero, όπου εκτίθενται έργα τέχνης από τον καλύτερο του είδους του, Φερνάντο Μποτέρο. Ο Φερνάντο Μποτέρο ήταν ένας διεθνώς αναγνωρισμένος Κολομβιανός καλλιτέχνης διαφορετικών τεχνικών όπως η ζωγραφική, το σχέδιο και η γλυπτική.

Συνεχίζουμε την πορεία μας με πανοραμική ξενάγηση στην Πλατεία Μπολιβάρ (τον καθεδρικό ναό Prime, το Casa de Nariño – (το προεδρικό μέγαρο), το Liévano Palace – Mayor Hall και το Palace of Justice). Θα επισκεφτούμε επίσης το σύμβολο της Μπογκοτά, το Monserrate Hill (ο λόφος του Μονσεράτ) στα 3,152m πάνω από το επίπεδο της θάλασσας.
Επίσκεψη στο Ιερό, όπου υπάρχει το άγαλμα της εικόνας του Χρηστού που ονομάζεται “Fallen Lord” («Ο Κύριος σε πτώση»). Από εκεί απολαμβάνει κανείς την πιο ωραία θέα της πόλης!
Τελειώνουμε την ξενάγησή μας γλυκά, καθώς θα δοκιμάσουμε το διάσημο παγωτό της Μπογκοτά (Helado de Paila). Το απόγευμα επιστροφή στο ξενοδοχείο.
3η Ημέρα: Μπογκοτά – Ποπαγιάν

Πρωϊνό στο ξενοδοχείο και μεταφορά στο αεροδρόμιο για να πάρουμε εσωτερική πτήση για Ποπαγιάν. Το Ποπαγιάν (Popayán) είναι μια από τις πιο όμορφες και ιστορικές πόλεις της Κολομβίας, στη νοτιοδυτική περιοχή της χώρας, στην επαρχία Cauca. Είναι γνωστό και ως η «Λευκή Πόλη» (La Ciudad Blanca) λόγω των χαρακτηριστικών λευκών αποικιακών κτιρίων της. Ιδρύθηκε το 1537 από τους Ισπανούς και διατηρεί μέχρι σήμερα έντονη την αποικιακή της κληρονομιά, με γραφικές πλατείες, εκκλησίες και αρχοντικά με παραδοσιακή αρχιτεκτονική. Γύρω από την πόλη υπάρχουν όμορφα φυσικά τοπία, όπως το Εθνικό Πάρκο Puracé, με ηφαίστειο, θερμές πηγές και ευκαιρίες για πεζοπορία. Είναι επίσης μια περιοχή με έντονη παρουσία αυτόχθονων κοινοτήτων, που προσθέτουν πολιτιστικό πλούτο στην εμπειρία του ταξιδιώτη.Άφιξη στην πόλη, μεταφορά και τακτοποίηση στο ξενοδοχείο για διανυκτέρευση.


4η Ημέρα: Ποπαγιάν – Τιερραδέντρο
Πρωϊνό και αναχωρούμε οδικώς για Τιερραδέντρο, μέσω μιας ενδιαφέρουσας διαδρομής στην επαρχία. Θα περάσουμε από το Τοτορό, την εξοχή της Itzá και το χωριό San Andrés de Pisimbalá. Άφιξη στο ξενοδοχείο στο Τιερραδέντρο, τακτοποίηση και επίσκεψη στο Αρχαιολογικό Πάρκο. Το Αρχαιολογικό Πάρκο Τιερραδέντρο, ανακηρύχθηκε ως Μνημείο Παγκόσμιας  κληρονομιάς από την UNESCO το 1995 και είναι ένα από τα σημαντικά σημεία διατήρησης της προκολομβιανής κουλτούρας. Θα επισκεφτούμε τους χρωματιστούς υπόγειους τάφους, του Hypogeum, Alto del Duende, Segovia&Estatuaria el Tablón.

Ένας τέτοιος υπόγειος τάφος στο Τιερραδέντρο έχει συνήθως μια είσοδο, από όπου μια σπειροειδής σκάλα οδηγεί στην κεντρική αίθουσα, που βρίσκεται περίπου πέντε έως οκτώ μέτρα κάτω από την επιφάνεια της γης. Οι τοίχοι της αίθουσας είναι διακοσμημένοι με γεωμετρικά, ανθρωπόμορφα και ζωόμορφα σχέδια, σε  κόκκινες, λευκές και μαύρες αποχρώσεις. Γύρω από την κεντρική σάλα υπάρχουν βοηθητικοί χώροι, μερικοί από τους οποίους χρησιμοποιήθηκαν επίσης ως μικρότεροι τάφοι.

Στη συνέχεια θα κάνουμε μια βόλτα στο χωριό San Andrés, θα επισκεφτούμε το εκκλησάκι και θα καταλήξουμε στο ξενοδοχείο μας για ξεκούραση.
5η Ημέρα - Τιερραδέντρο - Σαν Αγκουστίν

Πρωϊνό στο ξενοδοχείο, παράδοση δωματίων και μεταφερόμαστε στο γειτονικό, επίσης ιστορικό Σαν Αγκουστίν. Άφιξη, τακτοποίηση και επίσκεψη στο σημαντικό Αρχαιολογικό Πάρκο του Σαν Αγκουστίν, το οποίο αποτελεί τη μεγαλύτερη νεκρόπολη παγκοσμίως και φιλοξενεί την πλουσιότερη συλλογή θρησκευτικών μνημείων και μεγαλιθικών γλυπτών στη Λατινική Αμερική. Στον αρχαιολογικό αυτό χώρο βρίσκονται εξαιρετικά δείγματα προκολομβιανής τέχνης, με πληθώρα θρησκευτικών μνημείων και αγαλμάτων που απεικονίζουν θεούς και μυθικά πλάσματα. Τα περισσότερα από τα ευρήματα του πάρκου χρονολογούνται από τον 1ο έως τον 5ο αιώνα μ.Χ., όμως οι δημιουργοί και ο πολιτισμός τους παραμένουν άγνωστοι μέχρι και σήμερα. Τα πρώτα αγάλματα του πάρκου καταγράφηκαν τον 18ο αιώνα από τον Ισπανό μοναχό και ιεραπόστολο Χουάν ντε Σάντα Γκερτρούντις στο έργο του “Θαύματα της Φύσης”. Τα γιγαντιαία αυτά πέτρινα αγάλματα, ύψους μέχρι 7 μέτρα, βρίσκονται διασκορπισμένα στο φαράγγι Μαγνταλένα. Το πάρκο καλύπτει 50 τετραγωνικά χιλιόμετρα και περιλαμβάνει περίπου 500 αγάλματα. Συνδέεται με μια μεγάλη νεκρόπολη που περιέχει εντυπωσιακές τοιχογραφίες, ανάγλυφα και γλυπτά, τα οποία φαίνεται ότι είχαν σκοπό να προστατεύουν τους νεκρούς. Τα αγάλματα, τα ανάγλυφα και οι τοιχογραφίες απεικονίζουν ανθρώπινες και ζωόμορφες μορφές, όπως κροκόδειλους, νυχτερίδες και τζάγκουαρ, με κοντά πόδια. Στο παρελθόν όλα ήταν ζωγραφισμένα με έντονα χρώματα, κυρίως κίτρινο, κόκκινο, λευκό και μαύρο, αν και σήμερα τα χρώματα δεν διασώζονται στα περισσότερα από αυτά. Θα επισκεφτούμε επίσης το Τελετουργικό σιντριβάνι Lavapatas, με τις σκαλισμένες μορφές ερπετών και το Αρχαιολογικό Μουσείο. 

Τέλος, επιστρέφουμε στο ξενοδοχείο του Σαν Αγκουστίν και έχουμε ελεύθερο το υπόλοιπο βράδυ.
6η Ημέρα: Σαν Αγκουστίν – Ποπαγιάν

Μετά το πρωϊνό μας, φεύγουμε από το Σαν Αγκουστίν και επιστρέφουμε στο Ποπαγιάν. Κατά τη διάρκεια της διαδρομής θα επισκεφτούμε την αρχαιολογική ζώνη Isnos, το Alto de los Idols (Λόφος  των Ειδώλων) για να δούμε τους περίτεχνους τάφους και αγάλματα και τους καταρράκτες Σάλτο ντελ Μορτίνιο. Θα δούμε επίσης τον σημαντικότερο ποταμό της Κολομβίας, ίσα ίσα στις αρχές του, τον Ποταμό Μαγνταλένα, ο οποίος καταλήγει στην θάλασσα της Καραϊβικής. Άφιξη στο ξενοδοχείο και ξεκούραση.
7η Ημέρα: Ποπαγιάν - Ξενάγηση πόλης

Πρωϊνό στο ξενοδοχείο και ξεκινάμε τη μέρα μας με την ξενάγηση στη «Λευκή Πόλη» Ποπαγιάν, ιδρυθείσα το 1537. Η περιήγησή μας θα είναι κυρίως αρχιτεκτονικού ενδιαφέροντος, καθώς θα θαυμάσουμε τα κατάλευκα κτήρια μπαρόκ αποικιακού στυλ χάρη στα οποία πήρε και τον χαρακτηρισμό της η πόλη.

Πρώτη μας στάση θα είναι το Πάρκο Κάλντας, το οποίο ήταν από τα πρώτα χτίσματα της πόλης και φιλοξενούσε την δημοτική της αγορά. Συνεχίζοντας, θα δούμε το Μαυσωλείο των Ηρώων, το οποίο περιέχει λείψανα των ηρώων του Πολέμου της  Ανεξαρτησίας από τους Ισπανούς. Επόμενη μας στάση, θα είναι η Γέφυρα Humilladero, η οποία ενώνει το κέντρο της πόλης με τις βόρειες συνοικίες οι οποίες χωρίστηκαν έπειτα από έναν ισχυρό σεισμό. Αποτελούσε για χρόνια τη βασική είσοδο προς την πόλη και χρησιμοποιήθηκε και κατά τη διάρκεια του Πολέμου της Ανεξαρτησίας για να περάσουν τα Απελευθερωτικά στρατεύματα. Στη συνέχεια, θα δούμε όμορφους μπαρόκ ναούς, όπως του Αγίου Φραγκίσκου, Άγιου Δομίνικου, τον ναό και μοναστήρι Σαν Αγκουστίν και τέλος, θα επισκεφτούμε το Μουσείο Θρησκευτικής Τέχνης. Τέλος, επιστροφή στο ξενοδοχείο και ελεύθερο το υπόλοιπο της ημέρας για να εξερευνήσουμε και να απολαύσουμε την πόλη.
8η Ημέρα: Ποπαγιάν - Σίλβια – Κάλι
Πρωϊνό, παράδοση δωματίων και αναχώρηση για την 3η μεγαλύτερη πόλη της Κολομβίας, το Κάλι. Στη διαδρομή, θα σταματήσουμε στη μικρή πόλη Σίλβια, η οποία κατοικείται από τους Ιθαγενείς Γκουαμπιάνα «Μισακ». Πρόκειται για μια ορεινή πόλη χτισμένη ανάμεσα σε φυτείες ζαχαροκάλαμων. Εκεί θα έχουμε την ευκαιρία να δούμε από κοντά τα προγονικά έθιμα των ιθαγενών και να γνωρίσουμε την κοινότητα τους.  Κάθε Τρίτη, πραγματοποιείται η φημισμένη τους αγορά, όπου εκεί μαζεύονται και οι κάτοικοι των γύρω περιοχών ντυμένοι με τις παραδοσιακές τους ενδυμασίες και εμπορεύονται διάφορα αγαθά και χειροτεχνίες, δημιουργώντας έτσι μια πολύχρωμη ατμόσφαιρα! Στη συνέχεια, θα επισκεφτούμε και το Casa Payán το σπίτι της κοινότητας Misac όπου θα μας δοθεί η ευκαιρία να γνωρίσουμε την ιστορία τους και τον τρόπο ζωής τους.

Τέλος, φτάνουμε στο Κάλι και διανυκτέρευση στο ξενοδοχείο.
9η Ημέρα: Κάλι - Ξενάγηση πόλης

Πρωϊνό και φεύγουμε για την ξενάγηση στην πρωτεύουσα της σάλσα, Σαντιάγο ντε Κάλι, κοινώς γνωστό ως Κάλι! Η περιήγησή μας ξεκινά με επίσκεψη στα τα πιο εμβληματικά σημεία της πόλης προχωρώντας στον δρόμο με το όνομα του πιο αναγνωρισμένου ανθρώπου στην Λατινική Αμερική, Μπολιβάρ, στο μνημείο σε σχήμα τρομπέτας αφιερωμένο στο συγκρότημα Grupo Niche, στο Πουέντε Ορτίζ, την εκκλησία Λα Ερμίτα, την Κεντρική Πλατεία του Κάλι Plaza del Caycedo, από τον πεζόδρομο Bulevar del Rio και την εκκλησία La Merced, την πρώτη εκκλησία του Κάλι, από το 1536. Ύστερα, θα περάσουμε από την αποικιακή γειτονιά Σαν Αντόνιο. Στον περίπατο μας παράλληλα του ποταμού Κάλι, θα δούμε το χαρακτηριστικό άγαλμα Gato del Rio που έχει μορφή αρσενικού γάτου. Χρόνια αργότερα, διάφοροι καλλιτέχνες πήραν έμπνευση και δημιούργησαν και αλλά αγάλματα θηλυκών γατών για να του κάνουν παρέα, συνθέτοντας έτσι τις «Φίλες του γάτου». Στη συνέχεια θα επισκεφτούμε το μνημείο Cristo Rey (Χριστός Βασιλεύς), ένα πελώριο άγαλμα 26 μέτρων που απεικονίζει τον Χριστό και βρίσκεται επάνω στον «Λόφο των Κρυστάλλων». Από εκεί θα απολαύσουμε μια πανοραμική θέα της πόλης. Η ξενάγησή μας θα καταλήξει σε εργαστήριο χειροποίητων ειδών , όπου θα δο-κιμάσουμε τις ντόπιες νοστιμιές της περιοχής και θα επιστρέψουμε στο ξενοδοχείο.
10η Ημέρα: Μεντεγίν - Ξενάγηση πόλης & Comuna 13

Πρωινό στο ξενοδοχείο και στην συνέχεια μεταφορά στο αεροδρόμιο για την πτήση προς Μεντεγίν. Μετά την παραλαβή των αποσκευών σας, ξεκινάμε την επίσκεψη μας στις σημαντικότερες τοποθεσίες της πόλης όπως το πάρκο Σαν Αντόνιο, την πλατεία Σαν Ιγνάτιο, την Αβενίδα λα Πλάγια, το Parque de Las Esculturas, που φιλοξενεί περισσότερα από 20 γλυπτά, δωρεά του καλλιτέχνη Φερνάντο Μποτέρο, το Parque de los Deseos, την Αθλητική Μονάδα Atanasio Girardot, καθώς και το ανακαινισμένο Συνεδριακό Κέντρο La Macarena, πρώην αρένα ταυρομαχίας. Συνεχίζουμε με μια επίσκεψη στο παραδοσιακό Pueblito Paisa και στην περιοχή Poblado, όπου θα επισκεφτούμε το Parque del Poblado, το Parque Lleras και το Golden Mile, το οικονομικό κέντρο αλλά και καρδιά της πόλης, στην οποία βρίσκονται όλα τα ξενοδοχεία. Η ξενάγηση μας συνεχίζεται στην Comuna 13 του Μεντεγίν. Εκεί θα απολαύσουμε ένα γκράφιτι τουρ που αναδεικνύει τον κοινωνικό μετασχηματισμό της περιοχής. Θα δούμε πώς η τέχνη και η μουσική θεράπευσαν μια κοινότητα που ζούσε μέσα στη βία – ως άντρο του Pablo Escobar – και τώρα μπορεί κανείς να θαυμάσει τα γκράφιτι διάφορων καλλιτεχνών της περιοχής, ανακαλύπτοντας ιστορίες που συγκινούν και εμπνέουν την ελπίδα. Τέλος, μεταφορά στο ξενοδοχείο, τακτοποίηση στα δωμάτια και διανυκτέρευση.
11η Ημέρα: Μεντεγίν – Επίσκεψη στο Πενιόλ & Γκουαταπέ

Πρωϊνό και ξεκινάμε τη περιήγησή μας στην επαρχία Peñol. Εκεί θα θαυμάσουμε την ποικιλομορφία της αρχιτεκτονικής της και θα εκτιμήσουμε το αποικιακό στυλ. Αργότερα θα πάμε στην  μαγευτική Piedra del Peñol, έναν μονόλιθο ύψους 220 μέτρων. Η επίσκεψη θα συνεχιστεί στην παραθαλάσσια επαρχία Guatapé το χωριό των λουλουδιών, των ανάγλυφων και των χρωμάτων, διάσημη για τις λεπτομέρειες των πλίνθων, τα σχέδια και τους πίνακες ζωγραφικής σε υψηλής αισθητικής χρώματα με τα οποία είναι στολισμένα τα σπίτια της πόλης. Εδώ θα κάνουμε μια πολύχρωμη απολαυστική βόλτα με παραδοσιακά τρίκυκλα (tuk-tuk) μέσα στα στενά σοκάκια της πόλης. Τέλος, θα επισκεφθούμε το Peñol και τις δεξαμενές Guatapé όπου μπορεί κανείς να απολαύσει την αντίθεση ανάμεσα στα πράσινα βουνά και του αντικατοπτρισμούς του νερού. Εκεί θα απολαύσουμε ένα παραδοσιακό γεύμα σε πλωτό εστιατόριο. Επιστροφή στο ξενοδοχείο.

12η Ημέρα: Μεντεγίν – Ελεύθερη Μέρα


Ελεύθερη μέρα για να ανακαλύψουμε το μαγευτικό Μεντεγίν, την «Πόλη της Αιώνιας Άνοιξης». Μπορούμε να περιπλανηθούμε στις ζωντανές γειτονιές του, να γνωρίσουμε τη σύγχρονη όψη μιας πόλης που μεταμορφώθηκε εντυπωσιακά και να απολαύσουμε τη μοναδική της ενέργεια, ανάμεσα σε καταπράσινους λόφους, πολύχρωμους δρόμους και αυθεντικές κολομβιανές γεύσεις. Μια ημέρα γεμάτη εικόνες, αρώματα και εμπειρίες που αποκαλύπτουν τον ξεχωριστό χαρακτήρα του Μεντεγίν.!
13η Ημέρα: Μεντεγίν – Καρταχένα


Πρωινό στο ξενοδοχείο, παράδοση δωματίων, μεταφορά στο αεροδρόμιο και πτήση για Καρταχένα. Μετά την παραλαβή των αποσκευών σας, ξεκινάμε την πανοραμική μας ξενάγηση στις γειτονιές Bocagrande, Castillogrande και Manga, όπου θα θαυμάσουμε τις αντιθέσεις ανάμεσα στην ομορφιά της παλιάς και μοντέρνας αρχιτεκτονικής. Το ιστορικό κέντρο της Καρταχένα ανακηρύχθηκε μνημείο παγκόσμιας κληρονομιάς από την

UNESCO το 1984. Άφιξη στο Cima de la Popa, όπου θα απολαύσουμε μια πανοραμική θέα της πόλης. Επίσης, θα κάνουμε μια μικρή ξενάγηση στο μοναστήρι και την εκκλησία. Θα συνεχίσουμε στο Κάστρο San Felipe de Barajas, το μεγαλύτερο οχυρό της Λατινικής Αμερικής. Αποτελεί ένα αποικιοκρατικό κόσμημα, άψογα διατηρημένο, όπου οι Ισπανοί προσπάθησαν να προστατεύσουν την πόλη από τις επιθέσεις των Βρετανών κατά τον 17ο αιώνα. Επιστρέφοντας στο ξενοδοχείο, κατά μήκος της λεωφόρου Santander, θα έχουμε την δυνατότητα να παρατηρήσουμε τους προμαχώνες και τα τείχη του ιστορικού κέντρου και θα κάνουμε μια στάση στο κέντρο χειροτεχνίας Las Bóvedas.  Άφιξη στο ξεν/χειο και τακτοποίηση στα δωμάτια.

14η Ημέρα: Καρταχένα – La Boquilla Sunset
Ελεύθερο πρωϊνό και το απόγευμα πάμε παραλία! Θα επισκεφτούμε την περιοχή La Boquilla, στην προβλήτα της Καρταχένα ώστε να απολαύσουμε το ηλιοβασίλεμα με beach party, παρέα με ένα δροσερό κοκτέιλ, χορό και τραγούδι σε Αφροκολομβιανούς ρυθμούς! Επιστροφή στο ξενοδοχείο για ξεκούραση.

15 – 16η Ημέρα: Καρταχένα – Ελεύθερες μέρες


Έχουμε 2 ελεύθερες μέρες για να ξεκουραστούμε, να εξερευνήσουμε τη μαγευτική Καρταχένα, το ιστορικό στολίδι της Καραϊβικής. Μπορούμε να περιπλανηθούμε στα γραφικά σοκάκια της παλιάς πόλης, ανάμεσα σε πολύχρωμα αποικιακά κτίρια, ανθισμένα μπαλκόνια και επιβλητικά τείχη που αφηγούνται αιώνες ιστορίας. Η ατμόσφαιρα της πόλης, γεμάτη μουσική, χρώματα και αρώματα, προσφέρει μια αυθεντική γεύση της κολομβιανής Καραϊβικής.
17η Ημέρα: Καρταχένα – πτήση επιστροφής
Πρωινός ελεύθερος χρόνος στην πανέμορφη Καρταχένα, την αποικιακή «διαμαντόπετρα» της Καραϊβικής. Απολαύστε μια τελευταία βόλτα στα γραφικά δρομάκια της παλιάς πόλης, τα πολύχρωμα κτίρια με τα λουλούδια στα μπαλκόνια, τις πλατείες και τα μικρά καταστήματα με τοπικά προϊόντα. Στη συνέχεια, μεταφορά στο αεροδρόμιο της Καρταχένα για την πτήση επιστροφής. Διανυκτέρευση στο αεροπλάνο.
18η Ημέρα Άφιξη στην Αθήνα 
Άφιξη στην Αθήνα, ολοκληρώνοντας ένα μοναδικό ταξίδι στην Κολομβία γεμάτο εικόνες, πολιτισμό, ιστορία και αυθεντικές εμπειρίες από τις Άνδεις έως την Καραϊβική.
Ενδεικτική τιμή κατά άτομο σε δίκλινο δωμάτιο από 3.675€

Επιβάρυνση μονόκλινου +835€


ΕΝΔΕΙΚΤΙΚΕΣ ΠΤΗΣΕΙΣ ΑΠΟ ΚΑΙ ΠΡΟΣ ΑΘΗΝΑ
	AF 1033
	Αθήνα – Παρίσι
	06.35 – 09.15

	AF 436
	Παρίσι -Μπογκοτά
	15.40 – 19.25

	KL 749
	Καρταχένα - Άμστερνταμ
	18.55 – 10.45 (+1)

	KL 1955
	Άμστερνταμ - Αθήνα
	12.25 – 16.35


Οι παραπάνω ώρες είναι τοπικές και τα τελικά ωράρια ενδέχεται να αλλάξουν.
Η τιμή περιλαμβάνει τα εξής :
· Αεροπορικά εισιτήρια (διεθνείς και  εσωτερικές πτήσεις) 

· Έμπειρος τοπικός αγγλόφωνος ξεναγός 

· Διανυκτερεύσεις όπως αναφέρονται στο πρόγραμμα με πρωϊνό
· Ξενάγηση στον Καθεδρικό ναό Αλατιού & στην παλιά πόλη Zipaquirá

· Είσοδος στο Μουσείο Χρυσού, επισκέψεις Casa de la Moneda, Donación Botero  και ανάβαση στον λόφο Μονσεράτ στη Μπογκοτά
· Είσοδος στο Αρχαιολογικό Πάρκο Τιερραδέντρο

· Είσοδος στον Αρχαιολογικό χώρο στο Σαν Αγκουστίν & Isnos
· Beach party στη La Boquilla με κοκτέιλ και μουσική στην Καρταχένα

· Είσοδος και 1 ποτό σε παραδοσιακό μπαρ Fonda στο Μεντεγίν (Κολομβιάνικα μπουζούκια) 

· Εναέρια ξενάγηση με τελεφερίκ & γκραφίτι τουρ στην Comuna 13 στο Μεντεγίν

· Εκδρομή στη Piedra del Peñol, βόλτα με παραδοσιακά τρίκυκλα (tuk-tuk) & γεύμα σε πλωτό εστιατόριο στο Guatapé

· Πρωινό καθημερινά 

· Όλες οι μεταφορές και εκδρομές του προγράμματος

· Ταξιδιωτική ασφάλεια

· Ασφάλεια Αστικής Ευθύνης 

ΔΕΝ ΠΕΡΙΛΑΜΒΑΝΟΝΤΑΙ
· Αχθοφορικά και φιλοδωρήματα, οτιδήποτε αναφέρεται ως προαιρετικό ή προτεινόμενο

· Προσωπικά έξοδα (τηλεφωνικές κλήσεις, υπηρεσίες καθαρισμού ρούχων, ιατρικά έξοδα κλπ.)

· Όλα τα γεύματα που δεν αναγράφονται στο πρόγραμμα

· Προαιρετική εκδρομή στα Νησιά Ροζάριο. (ενδεικτικό κόστος 130$ το άτομο)
Παρατηρήσεις :
Οι τιμές είναι υπολογισμένες  σε οικονομικό ναύλο και το  τελικό κόστος των φόρων αεροδρομίων επιβεβαιώνεται την ημέρα της έκδοσης του . Οι τιμές συντάχθηκαν σύμφωνα με τις ισχύουσες ισοτιμίες νομισμάτων  . Η όποια διαφοροποίηση τους επιβαρύνει τους πελάτες .  Δεν ισχύουν για τις περιόδους των εορτών , φεστιβάλ , αργίες κλπ. Όλες οι εκδρομές είναι shared μαζί με άλλους ταξιδιώτες και γίνονται στην αγγλική γλώσσα .  

Τρόποι Πληρωμής:

· Με μετρητά στο γραφείο μας
· Με πιστωτική η χρεωστική κάρτα στο γραφείο μας
· Με τραπεζική κατάθεση σε έναν από τους παρακάτω λογαριασμούς

	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK
	GR2602602090000550201529302


ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

Ταξιδιωτικά Έγγραφα
• Για την είσοδό σας στη χώρα θα χρειαστείτε διαβατήριο με ισχύ τουλάχιστον έξι μηνών 

•  Όταν ταξιδεύετε, καλό είναι να έχετε μαζί φωτοτυπίες από σημαντικά έγγραφα, που θα χρειαστείτε σε περίπτωση ανάγκης, όπως: φωτοτυπία του διαβατηρίου σας (σελίδα με τα στοιχεία σας), αριθμό της πιστωτικής σας κάρτας, τηλέφωνα ανάγκης, ακύρωσης πιστωτικής κάρτας, ιατρικής βοήθειας. Εννοείται, ότι τα αντίγραφα θα τα έχετε σε άλλη θέση από τα πρωτότυπα.

•  Επίσης, είναι πολύ χρήσιμο να έχετε στην τσέπη σας ένα σημείωμα με τον αριθμό διαβατηρίου, τις ημερομηνίες έκδοσης και λήξης. Σε πολλές χώρες τα στοιχεία αυτά πρέπει να τα συμπληρώνετε πολλές φορές σε τελωνεία, ξενοδοχεία κλπ. Για να μη βγάζετε το διαβατήριό σας από τις εσωτερικές τσέπες με κίνδυνο να παραπέσει, καλό είναι να τα έχετε σημειώσει σε κάποιο χαρτάκι και να το έχετε πάντα πρόχειρο.
Κρατήσεις & Πληρωμές

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.
Σημειώσεις
- Όταν το πρόγραμμα είναι 9 νυχτο, αφαιρείται η ελεύθερη μέρα στην Καρταχένα.

- Το ταξίδι εκτελείται με ελάχιστη συμμετοχή 10 ατόμων

- Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη διεκπεραίωσή του χωρίς να παραλειφθεί τίποτε. 

- Παραλαβή δωματίων: 15.00 & Παράδοση δωματίων: 12.00

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking) 
